section_heading: Dizajn i razvoj
paragraph_text: J2M je dizajnirao Jiro Horikoshi, dizajner zrakoplova A6M Zero. Dizajniran je striktno kao presretač za obranu domaćeg područja, kako bi se mogao nositi s opasnošću od napada bombardera koji djeluju s velikih visina. J2M je bio širok i nazgrapan zrakoplov, kako bi se u istog mogao smjestiti veliki Mitsubishi Kasei motor, inače korišten za bombardere. Vidljivost za pilota je bila slaba, ali kupolasti poklopac kabine uveden kasnije je donekle riješio taj problem. Serijsku proizvodnju i uvođenje u službu su odgađali problemi s motorom. No, stalne preinake dovodile su do mnogih novih inačica. Najnaprednija inačica za djelovanje na velikim visinama je trebao biti J2M4 Model 34, koji je prvi let imao u kolovozu 1944. godine. Bio je opremljen s motorom "Kasei 23c" od 1820 KS-a, te dva 20&nbsp;mm topa u trupu uz standardna četiri u krilima, no zbog nerješivih problema s turbo punjačem cijeli projekt je otkazan te su proizvedena samo dva probna primjerka.